NoeFlandre/osm-polygon-wikidata-only huggingface dataset:
Fredericia Gymnasium

Fredericia Gymnasium er et større gymnasium og hf-kursus i Fredericia med ca. 670 elever. Historie Gymnasiets historie går tilbage til 1656, da Frederik 3. via et kongebrev gav økonomisk mulighed for oprettelsen af en latinskole. Svenskers belejring af byen kom imidlertid i vejen, så først i 1664 kunne byggeriet af skolen gå i gang. Den fik navnet Fredericiæ Skole og havde blot 15 elever i starten. I 1698 får byen sin egen bygning, men elevtallet var stadig begrænset. I 1808 flytter skolen igen. Elevtallet er så begrænset, at der i en kongelig resolution i 1817 meddeltes, at skolen skulle nedlægges fra oktober samme år. En gruppe borgere tog sagen i egen hånd og lod skolen fortsætte under navnet Det lærde undervisningsinstitut i Fredericia, som var selvejende. I 1852 betyder strammere krav til de matematiske fag, at skolen ophører med at dimittere studenter frem til 1876. I mellemtiden har skolen fået en ny driftig rektor i V.A. Bloch. Han formår at mangedoble elevantallet. Skolen skifter endnu engang navn – denne gang til Fredericia Latin- og Realskole. I 1880'erne bliver skolen provinsens største latinskole. En ny bygning tages i brug i 1880. I 1903 bevirker skolens faldende indtægter, at den overtages af Fredericia Kommune, der ændrer navnet til Fredericia Højere Almenskole. Inden da har pigerne indtaget skolen, og i 1903 udgør de omkring en femtedel af elevbestanden. Skolen flytter igen i 1940 og skifter navn til Fredericia Gymnasium. Rammerne bliver atter for små i 1974, og det nuværende gymnasium bliver opført af Vejle Amt, der nu driver skolen. Navnet ændres i 1989 til Fredericia Amtsgymnasium og HF- kursus. Det oprindelige navn kommer atter til sin ret, da gymnasiet i 2007 overgår til selveje. I 2008 indvies en udvidelse på ca. 2000 m². Rektorer Kendte lærere Otto C. Fønss, R. cand.theol. var adjunkt i dansk 1882-1917 Arlette Andersen, interneret i Auschwitz 1944-45, var lektor i fransk 1961-1994 Otto Herskind Jørgensen, Amtsborgmester 1994-2006, studielektor i historie 1961-1997 Kendte studenter Kilder Eksterne henvisninger Fredericia Gymnasiums hjemmeside Arkiveret 17. maj 2011 hos Wayback Machine Historie Arkiveret 24. september 2020 hos Wayback Machine
Fredericia Sygehus

Fredericia Sygehus, var et sygehus beliggende i Fredericias centrum ud mod Østerstrand, er bygget af flere omgange. Den ældste nuværende bygning er fra 1921, men der har været sygehus på forskellige lokaliteter i byen siden 1749, i perioder dog kun åbnet for det militære personel i byen. Der kom tilføjelser og udbygninger i 1959-1964 og senest i 2001. Sygehuset indeholdte en urologisk afdeling samt en stor medicinsk afdeling for hjerte-, lunge-, diabetes- og nyrepatienter. I 2003 blev det en del af det fusionerede Fredericia og Kolding Sygehuse, og fra 2008 Sygehus Lillebælt sammen med sygehusene i Middelfart, Vejle og Give. En sygehusapoteksafdeling af Sygehusapotek Fredericia og Kolding Sygehuse er beliggende på sygehuset. Alle sygehusets funktioner blev endeligt flyttet til nabosygehusene i Kolding, Vejle og Middelfart i 2008. I 2016 blev det offentliggjort at sygehusbygningerne i stedet skulle indrettes og benyttes som sundhedshus for vagtlæger og jordemødre. Den danske modstandsmand og læge Jørgen Røjel var overlæge på Fredericia Sygehus fra 1958. Referencer Eksterne henvisninger Fredericia Sygehus på sygehuslillebaelt.dk via web.archive.org
Fredericia Vold

Fredericia Vold er et voldanlæg, der omkranser det centrale Fredericia. Det er Nordeuropas bedst bevarede voldanlæg, og med nutidens benyttelse som offentlig park, er det en af de største byparker i Danmark. Frederik 3. gav i 1650 den befaling, at der skulle opføres en fæstningsby i Jylland. Der blev flyttet på ca. 1 mio. kubikmeter jord, og i perioder var der op mod 5.000 mennesker involveret i byggeriet af volden. Meget af arbejdskraften bestod dog af udkommanderede bønder fra det meste af Jylland, soldater, samt nogle straffefanger. Fynboerne skulle sørge for forplejningen. Oprindeligt bestod voldanlægget af syv hele og to halve bastioner til landsiden, samt en noget svagere befæstning mod de to vandsider. Voldanlægget var dog knapt færdig, da det blev indtaget af svenskerne under Første Karl Gustav-krig. Anlægget blev genopbygget og dets mest glorværdige øjeblik som forsvarsværk var ved Slaget ved Fredericia den 6. juli 1849. Voldanlægget blev atter belejret under 2. Slesvigske Krig, men forsvaret blev opgivet, inden anlægget blev ødelagt. Herefter lå det for det meste i dvale, og i 1909 besluttede man at nedlægge fæstningen. Byen købte hele arealet i 1914 og omdannede det herefter til bypark. Af byporte findes der fire reelle: Prinsens Port fra 1748, Danmarks Port fra 1924, Nørreport fra 1922 og Kongens Port fra 2023. Som følge af de store mængder nedbør, der faldt i vinteren 2019-2020, truede et jordskred i februar 2020 østvolden. En gravemaskine blev sat til at grave en del jord væk for at afværge situationen. Kilder Fredericia - en del af Trekantområdet Danmark, Fredericia: Fredericia Kommune, 2001. ISBN 87-988573-0-4 Eksterne henvisninger Museerne i Fredericia Arkiveret 20. februar 2020 hos Wayback Machine
Frederiks Stadion

Frederiks Stadion er til dagligt hjemmebane for jyllandsserieklubben Frederiks AIF. Klubbens hold træner på anlægget ved Alhedehallerne. Etableringen af Frederiks Stadion startede i 1943, og blev gennemført udelukkende ved hjælp af frivillig arbejdskraft. Nogle år senere, i 1956, blev det nuværende klubhus bygget. Også dette var kun muligt pga. stor lokal opbakning. Således blev klubhuset, i lighed med selve stadion, opført udelukkende med frivillig arbejdskraft. Bygningen kostede den nette sum af 6.705,04 kr., penge der blev skaffet ved en indsamling i lokalområdet. Oprindeligt var selve stadion bare en opkridtet græsplæne, men anlægget er, i takt med 1. holdets opstigen gennem serierne, i de seneste år blevet udbygget med rækværk, udskiftningsbokse, bandereklamer, digital måltavle og kiosk. Efter førsteholdets oprykning til jyllandsserien i efteråret 2009, blev det endelig besluttet at udbygge og renovere det gamle klubhus, der med få undtagelser, stod som da det blev bygget i 1956, hvilket var hårdt tiltrængt, da Frederiks Stadion på ingen måde levede op til, hvad man med rimelighed bør kunne forvente af et jyllandsseriestadion. Således har dommer og liniedommere, siden oprykningen til serie 2, måttet klæde om i Alhedehallerne, da der ikke er plads til en dommertrio i klubhuset. Dette blev ændret fra efterårssæsonen 2010, da en udbygning og renovering blev færdiggjort. Stadionrekorden på Frederiks Stadion blev sat 18. maj 2010 mellem Frederiks AIF's jyllandsseriehold og FC Midtjyllands superligemandskab. Kampen endte 7-3 til FC Midtjylland, og blev overværet af 731 tilskuere, hvoraf cirka en tredjedel sad på den til lejligheden opsatte mobiltribune. Eksterne henvisninger
Frederiksberg (Humble Sogn)

For alternative betydninger, se Frederiksberg (flertydig). (Se også artikler, som begynder med Frederiksberg) Frederiksberg er dannet ved sammenlægning af flere bøndergårde i 1820 fra grevskabet Langeland. Gården ligger i Humble Sogn, Langeland Kommune. Hovedbygningen er opført i 1871 efter tegninger af arkitekten August Klein, som tegnede hovedbygninger til flere andre herregårde (bl.a. Fårevejle på Langeland og Klintholm på Møn). Frederiksberg Gods er på 190,5 hektar. Ejere af Frederiksberg (1820-1837) Hans Beck (1837-1847) Inger Cathrine Goth gift Beck (1847-1884) Niels Beck (søn) (1884-1928) Hans Ingo Rudolf Beck (søn) (1928-1935) Hans C. W. Beck (søn) (1935-1962) Christian Sørensen (1962-1967) Enke Fru Anne Sørensen (1967-1999) Viggo Mengel (svigersøn) / Gutten Mengel (1999-2009) Viggo Mengel (2009-2010) Boet efter Viggo Mengel (2010-nu) Hans Benedict greve Ahlefeldt-Laurvig Kilder J. P. Trap: Danmark 5.udgave, Kraks Landbrug
Frederiksberg Centret

Frederiksberg Centret, også markedsført som FRBC Shopping, er et indkøbscenter beliggende på Frederiksberg ved den nye bymidte ved Falkoner Plads imellem Falkoner Allé (et af Frederiksbergs centrale forretningsstrøg), Solbjergvej og Solbjerg Plads. Centret består af 90 butikker (pr. marts 2015) fordelt på i alt 32.000 m² og 4 etager. Endvidere er der et parkeringstag med 450 parkeringspladser med gratis parkering i op til 1 time. Ved siden af standser Metroen på den underjordiske Frederiksberg Station (åbnet 29. maj 2003). Der er direkte adgang fra stationen til centret, der pr. 29. september 2019 også har adgang til Cityringen. Frederiksberg Centret slog dørene op for de handlende den 18. september 1996. Den 26. marts 2015 markeredes afslutningen på centrets ombygning med en åbningsfest. Centret er bygget på et gammelt baneterræn, hvor Frederiksberg Station lå dengang den var S-togsstation, ligesom der også lå en mindre godsbanegård. Ejer Centret er ejet af Danica Pension (to tredjedele) og Lægernes Pensionskasse (en tredjedel). Omsætning I 2010 omsatte centrets daværende 65 butikker for 1,1 mia. kr. og havde en kundeskare på 6,0 mio. om året. Ombygningen i 2012-15 I foråret 2011 offentliggjorde den daværende ejer, Dan-Ejendomme, at centret ville blive udvidet med 10.000 m² og 25 nye butikker på en ny etage. Således ville det samlede salgsareal blive øget til 29.000 m² og i alt 90 butikker, og antallet af p-pladser ville øges fra 300 til 450. Samtidig ville den eksisterende del af centret blive opgraderet. Ombygningen var planlagt til at finde sted fra efteråret 2011 til efteråret 2013. Torsdag den 26. marts 2015 markeredes åbningen af de nye butikker med en åbningsfest (Grand Opening), hvor borgmester Jørgen Glenthøj (K) og skuespiller og tv-vært Christiane Schaumburg-Müller O'Connor klippede den røde snor til den nye del af centret. Ombygningen havde da varet i tre år og havde kostet mere end 500 mio. kr. I nabolaget findes Falkoner Biografen Frederiksberg Station Copenhagen Business School Falkoner Centret Frederiksberg Hovedbibliotek Referencer Eksterne henvisninger Frederiksberg Centrets hjemmeside Arkiveret 3. marts 2007 hos Wayback Machine
Frederiksberg Idrætspark

Frederiksberg Idrætspark er et stadion på Frederiksberg hvor klubberne KB, FA 2000 og FB spiller deres hjemmekampe. KB og FB i københavnsserien og FA 2000 i 3 Division. Stadion har en kapacitet på 5.000 tilskuere hvor af de 1000 er overdækkede siddepladser. Der blev i sommeren 2013 etableret kunstgræs på banen og i 2014 et 250 lux lysanlæg. Tilskuerrekorden er 7.000 til en kamp mellem KB og AaB i 1952. Stadionet benyttes ligeledes af FIF Atletik. Kilder og henvisninger stadions.dk/frederiksberg.asp FIUs side om parken Arkiveret 21. september 2019 hos Wayback Machine
Frederiksberg Idrætspark

Frederiksberg Idrætspark, also known as Frederiksberg Stadion, is a multi-purpose stadium in Frederiksberg, Capital Region of Denmark, Denmark. It is home to FA 2000, who currently compete in the Danish 2nd Division. It is also home to Kjøbenhavns Boldklub (KB), a parent club to FC Copenhagen, and the latter also use the stadium as a training ground. History The groundbreaking of Frederiksberg Idrætspark occurred in 1919, but only in 1924 did the stadium host events. The venue was officially inaugurated on 21 June 1927, and had already the previous years been utilised as a ground for football by clubs such as Brønshøj Boldklub. During the glory days of Kjøbenhavns Boldklub (KB) in the 1970s and 1980s, Frederiksberg Idrætspark hosted European matches, which saw clubs such as Dinamo Tbilisi, Dundee United and Fortuna Sittard guest the stadium in the 1977–78 UEFA Cup and 1984–85 European Cup Winners' Cup, respectively. Finn Laudrup, father of Brian Laudrup and Michael Laudrup, scored in the match against Dinamo Tbilisi on Frederiksberg Idrætspark. In June 2013, the Frederikberg municipal council decided to install artificial turf and lighting for a total amount of DKK 7.5 million at Frederiksberg Idrætspark, which would allow the stadium to be used more during the winter. References
Frederiksberg Idrætspark

Frederiksberg Idrætspark, también conocido como Frederiksberg Stadion, es un estadio multiusos ubicado en la ciudad de Frederiksberg en Dinamarca. Actualmente es la sede de los equipos FA 2000 y Kjøbenhavns Boldklub y es utilizado como campo de entrenamiento del FC Copenhague.​ Historia The terreno donde actualmente se encuentra el Frederiksberg Idrætspark fue adquirido en 1919, pero fue hasta 1924 que tuvo eventos antes de la inauguración del estadio. El estadio fue inaugurado oficialmente el 21 de junio de 1927 siendo antes utilizado el terreno como sede del Brønshøj Boldklub.​ Durante la época de gloria del Kjøbenhavns Boldklub (KB) entre los años 1970 y años 1980, el Frederiksberg Idrætspark fue sede de partidos de competiciones europeas, recibiendo a equipos como el Dinamo Tbilisi, Dundee United y Fortuna Sittard en la Copa de la UEFA 1977-78 y en la Recopa de Europa 1984-85 respectivamente.​​​ Finn Laudrup, padre de Brian Laudrup y Michael Laudrup, anotó en el partido ante el Dinamo Tbilisi en el Frederiksberg Idrætspark.​ En junio de 2013 el consejo municipal de Frederikberg decidió cambiar el terreno de juego a una superficie artificial e instalarle iluminación artificial al costo de DKK 7.5 million en el Frederiksberg Idrætspark, con el fin de que el estadio también pudiera utilizarse durante el invierno.​ Referencias Enlaces externos Wikimedia Commons alberga una categoría multimedia sobre Frederiksberg Idrætspark.
Frederiksberg Slotskirke

Frederiksberg Slotskirke er en kirke i Frederiksberg Sogn på Frederiksberg. Kirken er en del af Frederiksberg Slot og var oprindeligt hofkapel. Historie Da Frederik 4. lod Frederiksberg Slot udvide i 1707-09 besluttede han at indrette et kapel i østfløjen. Beslutningen kom halvvejs inde i byggeprocessen, hvilket måske er grunden til, at der ikke er noget i bygningens facade, der afslører, at der ligger et kirkerum bagved. Kirken optager de seks midterste vinduesfag i kælder- og stueetagen. W.F. von Platen og Ernst Brandenburger indrettede kapellet i barokstil orienteret omkring tværaksen, med alter og prædikestol midt på hver sin langside. Det blev indviet 31. marts 1710. Da Hærens Officersskole overtog slottet i 1869 blev rummet inddraget til anden brug, og inventaret blev flyttet til andre steder, fx blev prædikestolen foræret af dronningen til Emmauskirken på Diakonissestiftelsen. I 1920'erne opstod ideen at reetablere kirken, og det blev gjort i 1931-32 med det originale inventar. Emmauskirken bevarede en kopi af prædikestolen. 24. januar 1932 blev Frederiksberg Slotskirke genindviet som distriktskirke under Frederiksberg Sogn. 1. januar 1982 blev kirken sognekirke i eget sogn, Frederiksberg Slotssogn, der blev udskilt fra Frederiksberg Sogn. 2. december 2012 blev kirken og Frederiksberg Slotssogn atter indlemmet i Frederiksberg Sogn. Kirkebygningen Referencer De danske Kirker, redigeret af Erik Horskjær. Bind 1, Storkøbenhavn. G.E.C. Gads Forlag, 1969-1971. ISBN 87-12-17550-1 Eksterne kilder og henvisninger Frederiksberg Slotskirke Arkiveret 19. september 2015 hos Wayback Machine hos KortTilKirken.dk
Frederiksberg Ældre Kirkegård

Frederiksberg Ældre Kirkegård er en kirkegård på Frederiksberg ved Frederiksberg Have og afgrænses af Frederiksberg Allé, Pile Allé, Jacobys Allé og Frydendalsvej. Hvor en kirkegård i Danmark ofte ejes af den stedlige kirke, tilhører Frederiksberg Ældre Kirkegård derimod kommunen. Frederiksberg Kirke, som ligger i det nordlige hjørne ud mod Frederiksberg Runddel, blev indviet i 1734. Den ældste af del af det nuværende anlæg kan dateres tilbage til 1732. Den er blevet udvidet flere gange siden. Kendte personer begravet på Frederiksberg Ældre Kirkegård Kilder Ekstern henvisning Frederiksberg Ældre Kirkegård på gravsted.dk
Frederiksbergs äldre kyrkogård

Frederiksbergs äldre kyrkogård är en begravningsplats i stadsdelen Frederiksberg i Köpenhamn i Danmark. Kyrkogården ligger intill Frederiksberg Have och är kommunägd. Kyrkan i norra delen av området invigdes år 1734 men själva begravningsplatsen har använts sedan 1732. Den har utökats flera gånger. Många kända danskar vilar på Frederiksbergs äldre kyrkogård. Källor Externa länkar Wikimedia Commons har media som rör Frederiksbergs äldre kyrkogård.﻿
Royal Stage Hillerød

Royal Stage (tidligere FrederiksborgCentret) er et sports-, messe- og konferencecenter beliggende i Hillerød. Arenaen har en kapacitet på omkring 3.000 siddepladser. Royal Stage er Nordsjællands største kursus- og konferencecenter og har 50 ansatte, 14 mødelokaler, festsale, restaurant og café, tre sports- og udstillingshaller, svømmehal, badmintonhal, tennishal, bordtennishal, kampsportshal, fysioterapi og træningscenter samt store udendørs sports- og grønne arealer. Centret benyttes desuden til teaterforestillinger og koncerter. Mastodonterne er en af de teatergrupper, der ofte laver teaterforestillinger. Referencer Eksterne henvisninger Royal Stages hjemmeside
Frederiksdal (Sandby Sogn)

For alternative betydninger, se Frederiksdal. (Se også artikler, som begynder med Frederiksdal) Frederiksdal er et gammelt gods, som nævnes første gang i 1305 og kaldt Grimsted. Navnet Frederiksdal er fra 1756. Godset ligger i Sandby Sogn, Lollands Nørre Herred, Maribo Amt, Ravnsborg Kommune. Hovedbygningen er opført i 1756 ved Georg Dietrich Tschierske og udvidet med sidefløj i 1914 ved H.C. Glahn. Hovedbygningen og den kinesiske tepavillon er fredet. Frederiksdal Gods er på 505 hektar med Skovbøllegård og Ellemosegård, og producerer bl.a kirsebærvin. Ejere af Frederiksdal (1305-1505) Forskellige ejere (1505-1552) Niels Vincentsen Lunge Dyre (1552-1558) Anne Nielsdatter Dyre gift Steensen (1558-1575) Knud Steensen (1575-1580) Anne Nielsdatter Dyre gift Steensen (1580-1594) Hans Steensen (1594-1595) Anne Nielsdatter Dyre gift Steensen (1595-1657) Christopher Steensen (1657-1686) Hans Steensen (1686-1688) Ellen Urne gift Steensen (1688-1696) Johan Hieronimus Hofman (1696-1707) Luttemelle Peters gift Hofman (1707-1714) Joachim Brockdorff (1714-1732) Ditlev Brockdorff (1732-1744) Schack Brockdorff (1744-1747) Niels Siersted (1747-1750) Niels Siersteds dødsbo (1750-1752) Laurids Pedersen Smith (1752-1757) Ida Margrethe Reventlow gift Knuth (1757-1784) Christian Frederik Knuth (1784-1786) Heinrich von Bolten (1786) Joachim Barner Paasche / Søren Andersen Dons (1786-1797) Joachim Barner Paasche (1797-1828) Søren Andersen Dons (1828-1837) Rasmus Clausen (1837-1847) Carl Burchard (1847-1890) A. M. J. Nyholm (1890-1924) Daniel Frederik le Maire (1924-1953) Enke Fru Beate Johanne le Maire (1953-1957) Enke Fru Beate Johanne le Maires dødsbo (1957-1975) Niels Jonsen Krabbe (1975-2000) Jon Henrik Nielsen Krabbe (2000-) Harald Oluf Jonsen Krabbe Reference Ekstern henvisninger Frederiksdal Gods Arkiveret 29. september 2007 hos Wayback Machine Frederiksdal (Lolland) - fra Dansk Center for Herregårdsforskning Arkiveret 11. februar 2017 hos Wayback Machine Kilder J.P. Trap: Danmark 5.udgave, Kraks Landbrug
Frederikshavn Gymnasium og HF

Frederikshavn Gymnasium er et dansk gymnasium beliggende i Frederikshavn. Skolen har ca. 600 elever. Gymnasiet blev grundlagt som Frederikshavn Kommunale Gymnasium i 1947. Udover almen studentereksamen og hf udbyder Frederikshavn Gymnasium en særlig Maritim Student-linje i samarbejde med MARTEC i Frederikshavn. Maritim Student kan fra august 2020 læses som både HF og STX - sidstnævnte udbydes kun i Frederikshavn. Sportsinteresserede elever kan også gå på Sportsakademiet, mens de læser på gymnasiet. Rektor fra februar 2020 er Thomas Svane Christensen. Kendte studenter Eksterne henvisninger Frederikshavn Gymnasiums hjemmeside Arkiveret 3. maj 2009 hos Wayback Machine Frederikshavn Gymnasiums Facebookside Referencer
Frederikshavn Metodistkirke

Frederikshavn Metodistkirke er en frikirke med menighedshus i Frederikshavn. Kirken er udført af arkitekt Willy Jørgensen og blev indviet den 12. september 1971. Kirkens menighed udøver den protestantiske trosretning metodisme. Ekstern henvisning Frederikshavn Metodistkirkes hjemmeside Arkiveret 10. oktober 2007 hos Wayback Machine
Frederikshavn Sygehus

Regionshospital Nordjylland Frederikshavn (tidl.: Sygehus Vendsyssel, Frederikshavn og Frederikshavn-Skagen Sygehus og endnu tidl.: Frederikshavn Kommunehospital) er en sygehusenhed under Regionshospital Nordjylland. Sygehuset i Frederikshavn har bl.a. følgende funktioner: Ortopædkirurgisk Klinik, der foretager operationer i ryggen, udskiftning af hofte- og knæled, rekonstruktion af knogler og operationer på børn. Der udføres årligt mere end 800 planlagte, ortopædkirurgiske operationer. Anæstesiologisk Afsnit Medicinsk Afdeling, der bl.a. behandler hjertesygdomme, mave/tarmsygdomme, diabetes og lungemedicin. Gynækologisk-Obstetrisk Afdeling, der bl.a. foretager elektive gynækologiske operationer. Urologisk afsnit med urinvejskirurgi og kompetencecenter for vandladningsforstyrrelser. Frederikshavn Sygehus har regionsfunktion for urologi i hele Region Nordjylland. Kirurgisk afsnit, der varetager sammedagskirurgi. Veneklinik, der udreder og behandler åreknuder. Klinikken er en af Danmarks største veneklinikker. Frederikshavn Sygehus er regionsfunktion for al varicekirurgi i Region Nordjylland. Billeddiagnostisk Afdeling, der foretager MR-scanning, CT-scanninger og røntgenundersøgelser. Klinisk biokemisk Ambulatorium og Laboratorium. Terapiafdeling med bl.a. fysioterapi og genoptræning. Ved Frederikshavn Sygehus findes desuden Psykiatrisk Afdeling Frederikshavn, der er en del af psykiatrien i Region Nordjylland. Eksterne henvisninger www.rhnordjylland.rn.dk Arkiveret 12. juni 2016 hos Wayback Machine
Frederiksholm Kirke

Frederiksholm Kirke er en kirke i Sydhavn Sogn på Louis Pios Gade i Sydhavnskvarteret i Københavns Kommune. Sognet blev 1922 udskilt fra Valby Sogn som Frederiksholm Sogn. De første mange år fungerede menighedssalen som kirke indtil den færdige kirkebygning kunne indvies 31. august 1952. Arkitekter var Adam Møller og H.P. Koch. I 2014 fik kirken installeret en 15 meter høj klatrevæg på tårnets side ud mod Louis Pios Gade. Galleri Referencer Eksterne kilder og henvisninger "Fakta om sognet" Arkiveret 22. januar 2015 hos Wayback Machine fra Sogn.dk Frederiksholm Kirke Arkiveret 24. februar 2012 hos Wayback Machine hos KortTilKirken.dk
Frederikshøj Kro

For alternative betydninger, se Frederikshøj Kro (flertydig). (Se også artikler, som begynder med Frederikshøj Kro) Frederikshøj Kro, også kaldt Den gamle Grænsekro eller Grænsekroen, er en kro 2 km syd for Taps og 3 km nord for Christiansfeld. Historie Kroen hører til Taps Sogn og ligger 150 meter nord for grænsen til Tyrstrup Sogn. Sognegrænsen her kom efter Danmarks nederlag i krigen i 1864 til at danne grænse mod Tyskland. Ved kroen var der lægebolig, dyrlægebolig og grænsestation. Efter Genforeningen besteg Kong Christian 10. 10. juli 1920 sin hvide hest 800 m nord for kroen for at ride ind i Sønderjylland. Der rejstes 23. oktober 1921 en mindesten på stedet med inskriptionen: Minde om: Kong Chr. X her besteg den hvide Hest Genforeningsdagen den 10. Juli 1920 Efter 1000 meters ridt forbi Grænsekroen og over den gamle grænse mødte kongen sønderjyderne. Her rejstes endnu en mindesten. På selve den gamle grænse indviedes 13. juni 2021 en bronzeskulptur. Genforenings- og Grænsemuseet På den modsatte side af vejen er Genforenings- og Grænsemuseet oprettet i et nedlagt husmandssted. Museet blev indviet 10. juli 1995 med deltagelse af kongehuset. Noter Eksterne kilder/henvisninger Den Gamle Grænsekros officielle webside Arkiveret 17. marts 2016 hos Wayback Machine Danmarks genforeningssten: Frederikshøj Arkiveret 28. februar 2020 hos Wayback Machine